Tetuang

Tetuang (, juga tentuang ), tuang-tuang (, juga dahulunya ) atau bergoh ialah suatu alat tiup dalam kalangan masyarakat Melayu Pantai Timur Semenanjung Malaysia diperbuat daripada tanduk kerbau jantan atau lembu. Ia juga boleh merujuk kepada alat berupa suatu seruling buluh (terutamanya di Natuna) atau kulit siput digunakan dalam kalangan masyarakat Orang Laut di pulau Lingga, kepulauan Riau.

Kegunaan 
Ia dahulu lazim sebagai alat komunikasi, lebih-lebih lagi menghimpunkan sesama nelayan untuk berkumpul atau berlayar atau untuk memberitahukan perkara kecemasan. Suku Sekak orang Laut yang menduduki perairan antara pulau-pulau Bangka dan Belitung misalnya mempunyai aturan tiupan bermaksud isyarat tertentu iaitu:
  1 tiupan pendek, 2 tiupan panjang: "kami di sini, tiada bahaya"
 2 tiupan pendek: "kami menghampiri pantai dengan tangkapan banyak"
 3 tiupan panjang: "kami dalam bahaya, kami perlukan bantuan".

Ia juga pernah digunakan untuk menghalau haiwan liar serta menyeru panggilan solat Subuh; meskipun kemajuan teknologi menjadikan fungsi ini lewah, penggunaan ia masih diteruskan bahkan diterapkan dalam adat istiadat tradisi seperti pertunjukan silat, menyambut tetamu kehormat atau upacara diraja terganding bersama ibu dan anak gendang serta gamelan membarisi nobat untuk tujuan-tujuan adat sedemikian.

Alat tuang-tuang buluh ada dicatatkan untuk tujuan mengejutkan anak dilahirkan yang didapati masih tidak menunjukkan tanda sedar.

Rujukan

Pautan luar 

 Kelab Tetuang Putra - persatuan dalam Universiti Putra Malaysia mengkhusus kepada seni tiupan alat ini
 "Pembuat Tetuang" (9 Januari 2020), dalam segmen Bingkisan Pahang. Selamat Pagi Malaysia. Radio Televisyen Malaysia.
 Alat tiup
Alat muzik Malaysia
Alat muzik Indonesia